《赠别张兵曹》
唐代·李颀

汉家萧相国，功盖五诸侯。勋业河山重，丹青锡命优。

君为禁脔婿，争看玉人游。荀令焚香日，潘郎振藻秋。

新成鹦鹉赋，能衣鹔鹴裘。不惮轩车远，仍寻薜荔幽。

苑梨飞绛叶，伊水净寒流。雪满故关道，云遮祥凤楼。

一身轻寸禄，万物任虚舟。别后如相问，沧波双白鸥。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。